Document ID: 32013R0057

32013R0057
L 021/17
SLUŽBENI LIST EUROPSKE UNIJE
UREDBA KOMISIJE (EU) br. 57/2013
od 23. siječnja 2013.
o izmjeni Uredbe (EZ) br. 1418/2007 o izvozu određenog otpada namijenjenog za oporabu u određene zemlje koje nisu članice OECD-a
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (1), a posebno treći podstavak njezinog članka 37. stavka 2.,
budući da:
(1)
Prilog Uredbi Komisije br. 1418/2007 od 29. studenoga 2007. o izvozu određenog otpada namijenjenog za otpadu navedenog u Prilogu III. ili III.A Uredbe (EZ) br. 1013/2006 Europskog parlamenta i Vijeća u određene zemlje na koje se ne primjenjuje Odluka OECD-a o kontroli prekograničnog kretanja otpada (2) je izmijenjen Uredbom (EU) br. 674/2012 (3).
(2)
U skladu s člankom 37. stavcima 1. i 2. Uredbe (EZ) br. 1013/2006, Komisija je uzela u obzir odgovor Malezije na svoj pisani zahtjev. Malezija je naknadno u pisanom obliku izjavila da informacije iz njenog odgovora u vezi pod-unosa B1100 - tvrdi nepročišćeni cink i unosa B3010 i GH013 ne odražavaju postojeće zakonodavstvo i postupke koji ne zabranjuju uvoz navedenog otpada. Stoga je zatražila da se postupak za pod-unos B1100 - tvrdi nepročišćeni cink izmjeni iz opcije (a) u opciju (c) te za unose B3010 i GH013 iz opcije (a) u opciju (d).
(3)
S ciljem ispravljanja ove pogreške i uzimajući u obzir utjecaje na gospodarske subjekte, potrebno je na odgovarajući način izmijeniti Prilog Uredbi Komisije (EZ) br. 1418/2007,
DONIJELA JE OVU UREDBU:
Članak 1.
Prilog Uredbi (EZ) br. 1418/2007 mijenja se u skladu s Prilogom ovoj Uredbi.
Članak 2.
Ova Uredba stupa na snagu četrnaestog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. siječnja 2013.

Labels: 1
20
13
3
18